Међу онима који су пружили подршку рехабилитацији Драже Михаиловића, био је и српски историчар Јован Пејин. У разговору за Хрватску радиотелевизију (ХРТ), 19. марта 2012. године, Пејин је истакао да Михаиловић није био злочинац и сарадник окупатора. Том приликом је ушао у вербални сукоб са неколико историчара из Хрватске, такође гостију у емисији, који су тврдили супротно. Негирао је тврдње хрватских историчара о „четничким злочинама у Далмацији“, и позивао се на италијанска документа која сведоче о стравичним злочинима над српским народом које су починили припадници усташког покрета и политичко вођство Независне Државе Хрватске.